# metadata.dc.description.abstract[].value
La consciència que l'euro no és un bon negoci per als ciutadans està guanyant terreny en pràcticament tots els països europeus, tant els que ara pertanyen a la Unió Econòmica i Monetària com els que no. De fet, les darreres dades oficials de què es disposa, les de l'Eurobaròmetre (Comissió Europea, 2013) que publica cada semestre la Unió Europea, ens diuen que a la tardor del 2013 només el 51% dels europeus era optimista en relació amb el futur de la Unió Europea mentre que el 43% n'era pessimista (el 48 i el 46% respectivament a l'Estat espanyol). Com a punt de referència, la primavera del 2007, el 69% dels europeus era optimista respecte d'aquest futur i només el 24% n'era pessimista. Si es consideren els que donen suport a l'euro i a la Unió Econòmica i Monetària, la tardor del 2013 el 52% dels europeus hi estava a favor i el 41% en contra (a l'Estat espanyol aquests percentatges eren del 56 i del 37% respectivament). En canvi, la primavera del 2007 i per al conjunt dels països de la unió monetària, el 59% hi estava a favor i el 34%, en contra.

# metadata.dc.relation.ispartof[].value
Revista Econòmica de Catalunya, 2014, vol. 2014, num. 69, p. 24-31

# metadata.dc.source[].value
Articles publicats en revistes (Economia)